Nyeste Skilderie af Kiøbenhavn, 1819-01-19
Jndenlandske Efterretninger. Afdøde Geheime-Statsminister Joachim Gottsche Greve af Moltke, Ridder af Elephanten &c. har, efter en til Cancelliet indkommen foreløbig Beretning, ved sine testamentariske Dispositioner deels funderet aarlige af ham i levende Live allerede uddeelte Gaver, deels stiftet følgende Legater: 1) Fire Senge i Vartou-Hospital, 2 for Mandfolk og 2 for Fruentimmer, som han havde tilkjøbt sig medens han levede. 2) Trende Senge for Syge i Frederiks Hospital, som ere funderede. 3) En Capital stor 60000 Rigsbankdaler, for Kjøbenhavns Universitet, hvoraf Renterne aarligen skal anvendes til Gratification for naturhistoriske Forelæsninger, til Anskaffelse af de feilende Sager i det af den Afdøde stiftede Moltskiske Museum, til Præmier for naturhistoriske Afhandlinger m.v., og hvorved saaledes tillige er funderet de Universitetet af ham i en Række af Aar tilstillede Renter. - 4) En Capital stor 10,000 Rigsbankdaler til Maleracademiet, hvoraf de aarlige Renter uddeles til Maleracademiets fortskridende Fuldkommenhed. 5) En Capital stor 150,000 Rbdlr. for Kongelige Embedsmænds Børn. 6) En Capital stor 2,500 Rbdlr. for et af den Afdøde i Hellested Bye oprettet Hospital for 6 Fattige. 7) En Capital, stor 5,400 Rbd., for Fattige paa Grevskabet Bregentved. 8) En Capital stor 15,000 Rbdlr., til Belønning for Skolelærere og Skolebørn paa Grevskabet Bregentved. 9) En Capital, stor 500 Rbdlr. til Stiftelsen kaldet Trøstens Bolig. 10) En Capital, stor 500 Rbdlr., til Søndagsskolerne her i Staden. 11) En Capital, stor 1,000 Rbdlr., til Selskabet for Efterslægten. 12) En Capital, stor 15,000 Rbdlr., til Grundforbedringer paa Grevskabet Bregentved. 13) En Capital, stor 10,000 Rbdlr. til Herlufsholms Skole. 14) En Capital, stor 1250 Rbdlr., for Sognepræsten til vor Frue Kirke. 15) En Capital, stor 1250 Rbdlr., for Sognepræsten til Petri Kirke. 16) En Capital, stor 114,063 Rbdlr., hvis Renter tilfalde Lehnsgreverne til Grevskabet Bregentved. 17) En Capital, stor 500,000 Rbdlr., hvis Renter tilfalde Lehnsgreverne til Grevskabet Bregentved, som ere Descendentere af den Afdøde. Alle Capitalerne i Kongelige Obligationer. Af en Skrivelse fra Aarhuus. "Du ønsker at læse end flere Optegnelser om Aarhuus, Nu vel! Jeg skal søge at opfylde dit Ønske. Staden, er ret vakker og har endeel smukke Bygninger, der kunne staae ved Siden af de Kjøbenhavnske; ja, somme overgaae endog disse, i det mindste i udvortes Prydelser. Tænk dig min Forundring, da jeg over flere Gadedørre saae et Hoved med to drøie Horn. "Den stakkels Papa!" – faldt mig ind – han tør ikke have sine i Skjul!"Men jeg til siden at vide, at et saadant Hoveder grumme ærligt og viser kun Godtfolk en Feldbereder. Af de tvende Kirker udmærker Domkirken sig fortrinligen; den er ligesaa simpel og høitidelig som smagfuld og ærværdig, men tomme Stolestader ere imidlertid ikke sjeldne der. - A Gader har Staden endeel og af Porte en talløs Mængde; hine ere, hvad Fleerheden angaaer, maadeligt brolagte; men hvad der end er værre, er det, at ingen Gade har nogen Lygte. J nærværende Bælmørke er den Fremmede forlegen om Aftenen. Aarhusianerne ere forsynede med Haand lygter, og saadanne kan man see til silde ud paa Natten. Sparet er der intet ved denne Jndretning; thi hver Huusfader maa vist udgive meere til Lysestumper, end hvad en Lygte ved hvert tredie Huus f. Ex. vilde koste. J den Henseende altsaa staaer Aarhuus langt tilbage for Maribo, hvor Oplysningen skal være af første Skuffe. Dog, Jndvaanerne forvente en bedre Jndretning af deres Stiftamtmand og deres nye Borgermester. Forlystelser mangle her ikke; i Dramatikken spilles, i det Hele taget, ret godt. Her var nylig Latinerbal, hvor en vakker Sang af Adjunct Blache blev afsjunget af den talrige Forsamling; og andre Glæder see Damerne med Længsel imode. Jøvrigt hove Jyderne mig godt, de ere i høi Grad drivtige og kunne i Høflighed maale dem med Europas første Nationer.